Անտանելի հոտի պատճառով բնակավայրում ապրելը դարձել է անհնար: Տեղացիների խոսքով՝ գարշահոտը հիմնականում տարածվում է վաղ առավոտյան կամ ուշ երեկոյան, կախված է նաեւ քամու ուղղությունից. «Գարշահոտությունը հիմնականում տարածվում է երեկոյան 7-8-ից հետո, շնչել չի լինում: Բողոքել ենք, ժամանակին մեծ ցույց ենք արել, փոփոխություն չկա, - ասաց Բյուրեղավան քաղաքի բնակիչը,- մենք չենք ուզում փակել գործարանը, բայց թող տեղափոխվեն, ո՞նց է կարելի բնակելի վայրում այսպիսի արտադրություն դնել: Քանի տարի է այս նույն հարցը բարձրացնում ենք, սակայն ոչ մեկը ականջալուր չի լինում»: